Valentina Semerenko

**Valentina Oleksandrivna Semerenko**, () rođena 18. januara 1986. u Krasnopillji, USSR, SSSR (danas Ukrajina), je nekadašnja  ukrajinska biatlonka, olimpijska pobjednica i svjetska prvakinja u biatlonu. U startnim listama i statistikama takmičenja Svjetskog kupa, često se vodi kao Valj Semerenko.

## Karijera 
### Olimpijske igre 
180px|mini|lijevo|Poštanska marka Ukrajine, tiskana povodom osvajanje zlatne medalje u štafeti na ZOI 2014.
Valentina Semerenko je nastupila na pet Olimpijskih igara i to na: Zimskim olimpijskim igrama 2006, Zimskim olimpijskim igrama 2010, Zimskim olimpijskim igrama 2014, Zimskim olimpijskim igrama 2018. i Zimskim olimpijskim igrama 2022. U pojedinačnoj konkurenciji najbolji joj je rezultat peto mjesto na ZOI 2014. u utrci potjere, kada je s jednim promašajem i zaostatkom od 52.9&nbsp;s bila sporija od pobjednice Bjeloruskinje Darje Domračeve. U ekipnim disciplinama najbolji joj je rezultat osvojena zlatna medalja na istim igrama u štafeti s Olenom Bilosjuk, Vitom Semerenko i Julijom Džimom, kada su za 26.4&nbsp;s bili brži, od kasnije, zbog dopinga diskvalifikovane ruske štafete u sastavu: Jana Romanova, Olga Zajceva, Ekaterina Šumilova i Olga Viljuhina.

### Svjetska prvenstva 
Valentina Semerenko je nastupila na dvanaest Svjetskih prvenstava od SP 2007. do SP 2021. Osvojila je jednu zlatnu, dvije srebrne i tri bronzane medalje. Zlatnu medalju je osvojila na SP 2015. u utrci masovnog starta, kada je bez promašaja bila brža za 6.2&nbsp;s od drugoplasirane njemačke biatlonke Franziske Preuß i 12.6&nbsp;s od trećeplasirane italijanske biatlonke Karin Oberhofer. Jednu srebrnu medalju osvojila je na SP 2008. u štafeti s Oksanom Jakovljevom, Vitom Semerenko i Oksanom Hvostenko, kada su s 30.9&nbsp;s zaostatka bili sporiji iza njemačke štafete u sastavu: Martina Glagow, Andrea Henkel, Magdalena Neuner, Kati Wilhelm; a drugu na SP 2013. u štafeti s Julijom Džimom, Vitom Semerenko i Olenom Pidhrušnom kada su s 7&nbsp;s zaostatka bili sporiji iza norveške štafete u sastavu: Hilde Fenne, Ann Kristin Flatland, Synnøve Solemdal i Tora Berger. Na istom prvenstvu osvojila je prvu bronzanu medalju u utrci na 15&nbsp;km s jednim promašajem i zaostatkom od 1:42.5&nbsp;min iza pobjednice ukrajinske  biatlonke Olene Pidhrušne, koja je utrku završila bez promašaja; Na SP 2015. u utrci na 7,5&nbsp;km osvojila je drugu bronzanu medalju s jednim promašajem i zaostatkom od 19.7&nbsp;s iza pobjednice francuske  biatlonke Marie Dorin Habert, koja je utrku završila s jednim promašajem. Treću bronzanu medalju osvojila je na SP 2019. u štafeti s Anastasijom Merkušinom, Vitom Semerenko i Julijom Džimom. Na SP 2011. je nastupila u štafetnoj utrci s Olenom Bilosjuk, Vitom Semerenko i Oksanom Hvostenko kada su osvojili drugo mjesto, ali su, zbog kasnije dokazanog dopinga Oksane Hvostenko diskvalifikovani, te im je oduzeta srebrna medalja.

### Svjetski kup 
Prvi nastup Semerenko u Svjetskom kupu bio je u sezoni 2005/06. u njemačkom Oberhofu 5. januara 2006. u štafetnoj utrci s Vitom Semerenko, Ninom Lemeš i Irinom Tananajkom, kada su osvojile 11-o mjesto. Najbolji rezultat u pojedinačnim utrkama joj je pobjeda u utrci potjere 15. decembra 2013. u sezoni SK 2012/13. u francuskom Annecy-Le Grand-Bornandu. U ekipnim utrkama pobijedila je četiri puta: U Oberhofu 7. januara 2009. u sezoni SK 2008/09. s Vitom Semerenko, Olenom Bilosjuk i Oksanaom Hvostenko s 21.2&nbsp;s prednosti ispres drugoplasirane njemačke štafete u sastavu: Simone Hauswald, Kati Wilhelm, Sabrina Buchholz i Kathrin Hitzer; Ponovo u Oberhofu 3. januara 2013. u sezoni SK 2012/13. s Vitom Semerenko, Olenom Bilosjuk i Julijom Džimom; U austrijskom Hochfilzenu  u sezoni SK 2013/14. u istom sastavu, te njemačkom Ruhpoldingu 17. januara 2016. s Irinom Petrenko, Julijom Džimom i Olenom Bilosjuk.

## Nagrade 
* Ukrajinski Orden kneginje Olge III reda. (4. 4. 2003.)
* Ukrajinski Orden kneginje Olge I reda. 
* Ukrajinski Orden kneginje Olge II reda. 
* Ukrajinski Orden za zasluge III reda. (17. 3. 2008.)
* Ukrajinski Orden za zasluge II reda.

## Privatni život 
Njena setra blizankinja Vita Semerenko je takođe ukrajinska biatlonka. Udata je za Olekseja Prohora.

## Napomene 
## Reference 
## Vanjski linkovi 
* 
* 

Kategorija:Rođeni 1986.
Kategorija:Biografije, Krasnopillja
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Ukrajinski biatlonci
Kategorija:Ukrajinski olimpijci u biatlonu
Kategorija:Osvajači zlatne medalje na Olimpijskim igrama (Ukrajina)
Kategorija:Biatlonci na Zimskim olimpijskim igrama 2006.
Kategorija:Biatlonci na Zimskim olimpijskim igrama 2010.
Kategorija:Biatlonci na Zimskim olimpijskim igrama 2014.
Kategorija:Biatlonci na Zimskim olimpijskim igrama 2018.
Kategorija:Biatlonci na Zimskim olimpijskim igrama 2022.
Kategorija:Nosioci Ordena kneginje Olge I reda
Kategorija:Nosioci Ordena kneginje Olge II reda
Kategorija:Nosioci Ordena kneginje Olge III reda
Kategorija:Nosioci Ordena za zasluge (Ukrajina) II reda
Kategorija:Nosioci Ordena za zasluge (Ukrajina) III reda
Kategorija:Osvajači medalja na Zimskim olimpijskim igrama 2014.